**Ministru kabineta rīkojuma projekta "Par Vecumnieku novada pašvaldības nekustamo īpašumu Vecumnieku pagastā, Vecumnieku novadā, pārņemšanu valsts īpašumā"**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz saskaņā ar [Publiskas personas mantas atsavināšanas likuma](https://likumi.lv/ta/id/68490-publiskas-personas-mantas-atsavinasanas-likums) [42. panta](https://likumi.lv/ta/id/68490-publiskas-personas-mantas-atsavinasanas-likums#p42) pirmo daļu pārņemt bez atlīdzības valsts īpašumā un nodot Finanšu ministrijas valdījumā sešus Vecumnieku novada pašvaldības nekustamos īpašumus Vecumnieku pagastā, Vecumnieku novadā, jo tie vairs netiek izmantoti likuma "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 1., 2., 5., 6., 7., 8., 9., 10. un 23. punktā noteikto pašvaldības autonomo funkciju īstenošanai. Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 42. panta pirmā daļa un 43. pants. Vecumnieku novada domes 2019. gada 25. septembra lēmums Nr. 1-4/2019/400.Ministru prezidenta 2019. gada 7. oktobra rezolūcija Nr. 7.8.5./2019-DOC-1980-1647. Ministru kabineta 2016. gada 20. decembra rīkojuma Nr. 776 "[Par valsts nekustamo īpašumu Vecumnieku pagastā, Vecumnieku novadā, nodošanu Vecumnieku novada pašvaldības īpašumā](https://likumi.lv/ta/id/285818-par-valsts-nekustamo-ipasumu-nodosanu-latvijas-lauksaimniecibas-universitates-ipasuma)" 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets saskaņā ar Atsavināšanas likuma 42. panta pirmo daļu un 43. pantu pieņēma 2016. gada 20. decembra rīkojumu Nr. 776 "[Par valsts nekustamo īpašumu Vecumnieku pagastā, Vecumnieku novadā, nodošanu Vecumnieku novada pašvaldības īpašumā](https://likumi.lv/ta/id/285818-par-valsts-nekustamo-ipasumu-nodosanu-latvijas-lauksaimniecibas-universitates-ipasuma)" (turpmāk – MK rīkojums Nr. 776). Saskaņā ar MK rīkojuma Nr. 776 1. punktu Tieslietu ministrija nodeva bez atlīdzības Vecumnieku novada pašvaldībai īpašumā sešus valsts nekustamos īpašumus, kas bija ierakstīti zemesgrāmatā uz valsts vārda Tieslietu ministrijas personā, likuma "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 1., 2., 5., 6., 7., 8., 9., 10. un 23. punktā noteikto pašvaldības autonomo funkciju īstenošanai:1. nekustamo īpašumu "Vecumnieku cietums" (nekustamā īpašuma kadastra Nr. 4094 018 0020) - Vecumnieku pagastā, Vecumnieku novadā, tai skaitā:1.1. zemes vienību (zemes vienības kadastra apzīmējums 4094 018 0020) 17,96 ha platībā;1.2. zemes vienību (zemes vienības kadastra apzīmējums 4094 018 0021) 41,48 ha platībā;1.3. zemes vienību (zemes vienības kadastra apzīmējums 4094 018 0022) 11,26 ha platībā;1.4. dzīvojamo māju (būves kadastra apzīmējums 4094 018 0020 001);1.5. katlu māju (būves kadastra apzīmējums 4094 018 0020 002);1.6. ūdenstorni (būves kadastra apzīmējums 4094 018 0020 003);1.7. pastaigu laukumu (būves kadastra apzīmējums 4094 018 0020 005);2. nekustamo īpašumu "Saimniecība "Vecumnieku cietums"" (nekustamā īpašuma kadastra Nr. 4094 518 0004) - Vecumnieku pagastā, Vecumnieku novadā, tai skaitā:2.1. kūti (būves kadastra apzīmējums 4094 018 0057 001);2.2. kūti (būves kadastra apzīmējums 4094 018 0017 002);2.3. garāžu (būves kadastra apzīmējums 4094 018 0017 008);2.4. darbnīcu (būves kadastra apzīmējums 4094 018 0017 009);2.5. artēzisko aku (būves kadastra apzīmējums 4094 018 0026 006);2.6. artēzisko aku (būves kadastra apzīmējums 4094 018 0049 003);3. nekustamo īpašumu "Klīvi 2"-2 (nekustamā īpašuma kadastra Nr. 4094 900 0635) - dzīvokli Nr. 2 (telpu grupas kadastra apzīmējums 4094 018 0020 004 002) un 448/5415 kopīpašuma domājamās daļas no dzīvojamās mājas (būves kadastra apzīmējums 4094 018 0020 004) - Vecumnieku pagastā, Vecumnieku novadā;4. nekustamo īpašumu "Klīvi 2"-5 (nekustamā īpašuma kadastra Nr. 4094 900 0634) - dzīvokli Nr. 5 (telpu grupas kadastra apzīmējums 4094 018 0020 004 005) un 400/5415 kopīpašuma domājamās daļas no dzīvojamās mājas (būves kadastra apzīmējums 4094 018 0020 004) - Vecumnieku pagastā, Vecumnieku novadā;5. nekustamo īpašumu "Klīvi 2"-6 (nekustamā īpašuma kadastra Nr. 4094 900 0636) - dzīvokli Nr. 6 (telpu grupas kadastra apzīmējums 4094 018 0020 004 006) un 495/5415 kopīpašuma domājamās daļas no dzīvojamās mājas (būves kadastra apzīmējums 4094 018 0020 004) - Vecumnieku pagastā, Vecumnieku novadā;6. nekustamo īpašumu "Klīvi 2"-10 (nekustamā īpašuma kadastra Nr. 4094 900 0751) - dzīvokli Nr. 10 (telpu grupas kadastra apzīmējums 4094 018 0020 004 010) un 481/5415 kopīpašuma domājamās daļas no dzīvojamās mājas (būves kadastra apzīmējums 4094 018 0020 004) - Vecumnieku pagastā, Vecumnieku novadā.Pamatojoties uz MK rīkojumu Nr. 776, 2017. gada 19. janvārī īpašuma tiesības uz minētajiem nekustamajiem īpašumiem nostiprinātas Vecumnieku novada pašvaldībai Zemgales rajona tiesas Vecumnieku pagasta zemesgrāmatā (nodalījumi Nr. 201, 100000481510, 100000188965-2, 100000188965-5, 100000188965-6 un 100000188965-10), vienlaikus nostiprinot zemesgrāmatā aizlieguma atzīmes atsavināt nekustamos īpašumus un apgrūtināt tos ar hipotēku, izņemot gadījumus, ja nekustamais īpašums tiek ieķīlāts par labu valstij, lai apgūtu Eiropas Savienības fondu līdzekļus.Vecumnieku novada dome 2019. gada 25. septembrī pieņēma lēmumu Nr. 1-4/2019/400 "Par pašvaldības nekustamo īpašumu Vecumnieku pagastā, Vecumnieku novadā, nodošanu valsts īpašumā" (turpmāk – Pašvaldības lēmums). Saskaņā ar Pašvaldības lēmumu nolemts minētos nekustamos īpašumus nodot bez atlīdzības valsts īpašumā, pamatojoties uz MK rīkojuma Nr. 776 2. punktu, jo tie vairs netiks izmantoti likuma "Par pašvaldībām" 15. panta pirmās daļas 1., 2., 5., 6., 7., 8., 9., 10. un 23. punktā noteikto pašvaldības autonomo funkciju īstenošanai.2019. gada 7. oktobrī Tieslietu ministrijā saņemta Ministru prezidenta rezolūcija Nr. 7.8.5./2019-DOC-1980-1647 ar uzdevumu izvērtēt Pašvaldības lēmumā minēto un normatīvajos aktos noteiktā termiņā sniegt atbildi iesniedzējam, kā arī kopīgi ar Finanšu ministriju sagatavot un iesniegt izskatīšanai Ministru kabinetā attiecīgu tiesību akta projektu.Tieslietu ministrija, izvērtējot Pašvaldības lēmumu un konsultējoties ar Finanšu ministriju, nolēma, pamatojoties uz Atsavināšanas likuma 42. panta pirmo daļu un 43. pantu, kas noteic Ministru kabineta kompetenci pieņemt lēmumu par pašvaldības nekustamā īpašuma pārņemšanu valsts īpašumā, ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības pašvaldības īpašumā norādīto funkciju veikšanai, un pašvaldība šo īpašumu lēmusi bez atlīdzības nodot valstij, izstrādāt Ministru kabineta rīkojuma projektu par Pašvaldības lēmumā norādīto nekustamo īpašumu pārņemšanu valsts īpašumā.Pašvaldības lēmumā norādītie nekustamie īpašumi atbilstoši MK rīkojumā Nr. 776 noteiktajam tika atsavināti Vecumnieku novada pašvaldībai, jo saskaņā ar Tieslietu ministrijas 2016. gada 15. septembra rīkojumu Nr. 1-1/322 "Par brīvības atņemšanas iestādes likvidēšanu" ar 2017. gada 1. janvāri tika slēgta brīvības atņemšanas iestāde Vecumniekos, kas atradās minētajos nekustamajos īpašumos. Tādejādi Tieslietu ministrijai un tās padotībā esošajām iestādēm minētie nekustamie īpašumi pēc brīvības atņemšanas iestādes Vecumniekos slēgšanas vairs nebūs nepieciešami tās pamatfunkciju nodrošināšanai. Saskaņā ar Valsts pārvaldes iekārtas likuma 91. panta pirmo daļu valsts kā publiskas personas manta atrodas iestādes valdījumā. Ņemot vērā minēto un nodibināto praksi analoģisku Ministru kabineta rīkojumu pieņemšanā, Ministru kabineta rīkojumā par attiecīgo pašvaldības nekustamo īpašumu pārņemšanu valsts īpašumā nepieciešams norādīt ministriju, kuras valdījumā nododami attiecīgie pašvaldības nekustamie īpašumi. Atbilstoši Ministru kabineta atbalstītās Valsts nekustamā īpašuma vienotas pārvaldīšanas un apsaim­niekošanas koncepcijas (apstiprināta ar Ministru kabineta 2006. gada 9. maija rīkojumu Nr. 319) IV nodaļas 2. risinājuma varianta 8. punktam visām ministrijām tika uzdots ar tiešo funkciju veikšanu nesaistītus un valsts īpašumā saglabājamus nekustamos īpašumus nodot Finanšu ministrijas valdījumā valsts akciju sabiedrības "Valsts nekustamie īpašumi" pārvaldīšanā, savukārt nekustamos īpašumus, kurus nav lietderīgi saglabāt valsts īpašumā, noteiktā kārtībā virzīt atsavināšanai, t.sk. pārdot izsolē, privatizēt, ieguldīt komercsabiedrībās vai nodot pašvaldību īpašumā, kā arī nepieciešamības gadījumā veikt valdījuma vai īpašuma tiesību maiņas darījumus. Turklāt saskaņā ar Atsavināšanas likuma 9. panta pirmo daļu valsts nekustamā īpašuma atsavināšanu organizē valsts akciju sabiedrība "Valsts nekustamie īpašumi", kurā Finanšu ministrija ir valsts kapitāla daļu turētāja.Ņemot vērā minēto, projekts paredz Pašvaldības lēmumā norādītos nekustamos īpašumus nodot Finanšu ministrijas valdījumā un īpašuma tiesības uz tiem normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā.Vienlaikus projekts paredz dzēst visas, pamatojoties uz MK rīkojuma Nr. 776 3.2. apakšpunktu zemesgrāmatā nostiprinātās aizlieguma atzīmes, jo saskaņā ar Atsavināšanas likuma 42. panta pirmo daļu šo atzīmju nostiprināšanas mērķis bija nodrošināt, lai Pašvaldības lēmumā norādītos nekustamos īpašumus būtu iespējams atdot valstij, ja tie vairs netiks izmantoti likuma "Par pašvaldībām" 15. panta pirmās daļas 1., 2., 5., 6., 7., 8., 9., 10. un 23. punktā noteikto pašvaldības autonomo funkciju īstenošanai. Tā kā projekts paredz minētos nekustamos īpašumus pārņemt valsts īpašumā, tad attiecīgo atzīmju nostiprināšanas mērķis ir sasniegts un atzīmes dzēšamas no attiecīgajiem Vecumnieku pagasta zemesgrāmatas nodalījumiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Izstrādātajam projektam nav ietekmes uz valsts budžetu, jo papildu līdzekļi no valsts budžeta nav nepieciešami.  Saskaņā ar valsts akciju sabiedrības "Valsts nekustamie īpašumi" un Finanšu ministrijas 2013. gada 18. septembrī noslēgto Vienošanos par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136 valsts akciju sabiedrība "Valsts nekustamie īpašumi" veiks nepieciešamās darbības, lai pēc pārņemšanas īpašuma tiesības uz valsts nekustamo īpašumu nostiprinātu zemesgrāmatā uz valsts vārda Finanšu ministrijas personā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Vecumnieku novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes vai pašvaldību institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Rāgs 67036974

Sandris.Rags@tm.gov.lv